شه‌فه‌ق نيوز/ قسه‌كه‌ريگ وه‌ناو ده‌زگاى ئاگر كوشنه‌وه‌ ئه‌وه‌ ده‌رخست ك له‌ ئاكام ته‌قينه‌وه‌يگ له‌ ناوچه‌يگ له‌ برۆكسل پايته‌خت به‌لجيكا 7 كه‌س زه‌خمدار بوينه‌ و دو باڵه‌خانه‌يش ويران بوينه‌.
له‌ى باوه‌ته‌و، ئاژانس فرانس پرێس له‌ زووان ته‌له‌فزيۆن گشتى به‌لجيكى باس له‌وه‌ كرد ك ئه‌و ته‌قينه‌وه‌ وه‌ هووكار غاز بويه‌، وه‌لێ قسه‌كه‌ر وه‌ناو ئاگر كوشنه‌وه‌يل وه‌و جووره‌ باس نه‌كرد.
جى باسه‌، يه‌يش ده‌ركه‌فت ك دو باڵه‌خانه‌ى 3 نهۆمييش له‌ئاكام ئه‌و ته‌قينه‌وه‌ ويران بوينه‌و 7 كه‌سيش زه‌خمدارن و يه‌كيگ له‌ليان زه‌خمه‌گه‌ى خه‌ته‌ره‌.
